«Сауатты жарнама – қала көркі» акциясы өтті
"«Сауатты жарнама – қала көркі» акциясы өтті" | "https://abai.kz/post/47976"
TITLE: «Сауатты жарнама – қала көркі» акциясы өтті
URL: https://abai.kz/post/47976
META: "«Сауатты жарнама – қала көркі» акциясы өтті" | "https://abai.kz/post/47976"
DATE: 21.11.2016
AUTHOR(s): Абай-Ақпарат
TOTAL WORDS: 151
TEXT: Қазақстан Республикасындағы «Тіл туралы», «Жарнама туралы» Заңдары талаптарының орындау және Шымкент қаласындағы көрнекі ақпараттардың, жарнама мәтіндерінің тақырыптық маңыздылығы мен сауаттылығын, эстетикалық безендірілу деңгейін көтеру мақсатында «Сауатты жарнама – қала көркі» акциясы өтті. Аталған шараны облыстық тілдерді дамыту, архивтер мен құжаттама басқармасы, Шымкент қаласының әкімдігі, облыстық жастар саясаты мәселелері басқармасы, облыстық кәсіпкерлер палатасымен бірлесе ұйымдастырды. Алдымен акцияға қатысушылар кеңес өткізіп, алда атқарылар жұмыс жайын саралады. Облыстық тілдерді дамыту, архивтер мен құжаттама басқармасы басшысының орынбасары Қасым Ағабековтың айтуынша өңірімізде 1 облыстық, 15 аудандық, қалалық деңгейде насихат топтары жоспар аясында 145 түсіндіру іс-шараларын жүргізген. Бүгінде облыстағы 8224 коммерциялық нысанның маңдайша, жарнама жазуларының 7709-ы заңға сәйкес жазылған. Заң талаптарына сай келмейтін 515 жарнама мәтіндерінің 232-сі реттелген. Ал, қалған 283 проблемалық нысандар бойынша тиісті жұмыстар атқарылуда. Тіл жанашырлары мен шымкенттік белсенді жастар және бұқаралық ақпарат құралдарының өкілдері қатысқан акция барысында «Шымкент әуежайы», «Шымкент» теміржол вокзалы, «Mega planet» сауда орталығы сынды бірқатар нысандарда түсіндіру шаралары жүргізілді. Abai.kz
